JY LEES NOU Gerhard Steyn loof sy ‘sterk vrou’ ná operasie
Die sanger en TV-aanbieder Gerhard Steyn het onlangs sy vrou, Zelri, in die sosiale media geloof vir hoe sterk sy is nadat hy ’n foto van haar in die hospitaal gedeel het.
Die pa van twee het ’n foto van Zelri in die hospitaal op Instagram gedeel en daarby geskryf: “Altyd in God se hande, en ek weet die operasie sal goed afloop my engel.”
Zelri se ma, Tilla Enslin, wat ook Gerhard se bestuurder is, het aan Huisgenoot bevestig dat dit ’n klein prosedure was. Volgens Tilla het die operasie goed verloop en haar dogter sterk goed tuis aan.
Altyd in GOD se hande, en ek weet die operasie sal goed afloop my engel?? #steynsterk #loveofmylife
A post shared by GerhardSteyn (@gsgerhardsteyn) on Feb 20, 2020 at 3:15am PST
Die paartjie wou nie verdere besonderhede deel oor watter operasie Zelri ondergaan het nie. Zelri het wel op haar Instagram-blad verklap dat dit ’n persoonlike prosedure was en dat sy dieselfde dag uit die hospitaal ontslaan is.
Gerhard het ’n foto van sy vrou ná die operasie gedeel en daarby geskryf hoe dankbaar hy is dat als goed afgeloop het. “Dankbaar als het mooi verloop. Ai, die dinge wat julle vrouens moet deurgaan! Julle is baie sterker as ons manlike geslag!” skryf hy.
“Sleeping beauty”??Dankbaar als het mooi verloop.. ai., die dinge wat julle vrouens moet deurgaan!! Julle is baie sterker as ons Manlike geslag!!??????#strongwomen #loveyou
A post shared by GerhardSteyn (@gsgerhardsteyn) on Feb 20, 2020 at 4:27am PST
Zelri en Gerhard is die trotse ouers van twee dogtertjies, Zardi (3) en Zaniq (5 maande), wat die wêreld vir hulle beteken.
Hul jongste kind, Zaniq, was net twee maande oud toe sy in die hospitaal beland het.
“Sy het drie virale infeksies gehad asook bronchitis. Vir so ’n klein baba is dit lewensgevaarlik omdat hulle nog geen immuniteit het nie. Sy was dus vir vyf dae in die hospitaal, maar sy is weer Steyn-sterk," het Gerhard in ’n vorige onderhoud met Huisgenoot vertel.
My hart breek wanneer een van my girls siek is... MY FAMILIE KOM ALTYD EERSTE!!! Ons baba Zaniq was van laasweek Donderdag (14 Nov) in die Hospitaal opgeneem , op suurstof met 3 lelike virusse en bronchlites!!! Maar deur God se genade is ons pop sommer weer baie beter en Sondag middag was ons terug by die huis... Zardi kon nie wag om haar sussie te sien nie?? So bly albei my girls is ok, en kuier lekker by ouma en oupa terwyl en ek ‘Mamma’ bietjie tyd bymekaar het!!! #onsliefde #mooistelyfies @viatv @huisgenoot
A post shared by GerhardSteyn (@gsgerhardsteyn) on Nov 22, 2019 at 1:09am PST
’n Aanhanger het Sondag op Instagram aan Zelri gevra hoe dit nou met hul jongste spruit gaan. Sy het toe laat val dat dit baie goed gaan met klein Zaniq. “Sy’s die mooiste ding ooit,” het sy daarby geantwoord.
Nou net by die huis na ons 1ste dag van KONINGS VAN KITSKOS seisoen 5 verfilming. MAAR pappa is op sy pos en lees Pinocchio vir sy girls. Dankie mamma @zelristeyn vir die spesiale oomblikke wat jy vasvang. #mygirls #liefjulle #koningsvankitskos #viatv #vphfilms #coolerboxbrothers @viatv @huisgenoot @media24_open @vphfilms @coolerbox_brothers
A post shared by GerhardSteyn (@gsgerhardsteyn) on Feb 10, 2020 at 9:14am PST
Op ’n vraag deur nog 'n aanhanger of die Steyns in die nabye toekoms nog ’n baba gaan hê het Zelri laat hoor dat dit als in God se hande is, maar vir nou is die antwoord nee.
Meer oor: gerhard steyn| sanger| operasie| bekendes| hospitaal
Sanger Gerhard Steyn: ‘Pa-wees is my grootste rol’
PRAGFOTO’S: Gerhard Steyn se swanger vrou straal
Gerhard Steyn 'vorder goed' met sy gedaantewisseling